                                                        Anexa  nr. 1 
   R  E  G  U  L  A  M  E  N  T
Privind conditiile de desfasurare a activitatilor de comert stradal – terase sezoniere  pe raza   Municipiului Timisoara

CAP. I  DISPOZITII GENERALE
1.1 Scopul regulamentului
Art. 1 Prezentul regulament stabileste cadrul unitar pentru organizarea, autorizarea si desfasurarea  activitatilor sezoniere in zone publice , respectiv :

- activitati desfasurate pe terase sezoniere amplasate in fata unitatilor care au profil de alimentatie  publica  din Municipiul Timisoara;
 - activitati desfasurate pe terase sezoniere pe amplasamentele atribuite prin licitatie publica conform locatiilor stabilite de catre Institutia Arhitectului Sef in Anexele nr. 3 si 4  .
          Regulamentul se aplica fara exceptie atat pe domeniul public si privat al Statului Roman sau al Municipiului Timisoara, cat si pe proprietatea persoanelor fizice sau juridice .

1.2 Domeniul de reglementare
Art. 2  Prevederile prezentului regulament se aplica : agentilor economici – persoane fizice autorizate, persoanelor juridice, intreprinderilor individuale si  familiale care desfasoara activitati sociale, sportive, comerciale, sau presteaza servicii catre populatie: producatorilor directi, comerciantilor, organizatiilor si fundatiilor, institutiilor publice, etc, in zonele publice din Municipiul Timisoara .

Art. 3  In zonele publice din Municipiul Timisoara sunt interzise cu desavarsire activitatile care incita la violenta, la ura, sau care pericliteaza siguranta populatiei, activitatile care tulbura linistea si ordinea publica, activitatile de cersetorie, strangere de fonduri si alte activitati similare.

1.3 Cadrul legal general de reglementare a domeniului :

Art.  4  Activitatile in zonele publice sunt reglementate prin:

Legea nr. 215/2001 privind administratia publica locala ; 

Legea nr. 650/2002 - pentru aprobarea Ordonantei Guvernului nr. 99/2000 privind comercializarea produselor si serviciilor de piata; 

HG 333/2003 pentru aprobarea Normelor metodologice de aplicare a O.G. nr. 99/2000 privind comercializarea produselor si serviciilor de piata; 
Hotararea Guvernului Romaniei nr. 955/2004 – pentru aprobarea reglementarilor cadru de aplicare a Ordonantei Guvernului nr. 71/2002 privind organizarea si functionarea serviciilor publice de administrare a domeniului public si privat de interes local;

Legea nr. 50/1991 privind autorizarea executarii lucrarilor de constructii; 

Legea 60/1991  privind organizarea si desfasurarea adunarilor publice; 

Legea nr. 12/1990 privind protejarea populatiei impotriva unor activitati comerciale ilicite ;
Legea 571/2003  privind Codul fiscal; 
O.G. 92/2003  privind Codul de procedura fiscala; 

Ordonanta nr.2/2001 privind regimul juridic al contraventiilor; 

Legea nr.126/1995  privind regimul materiilor explozive;
            CAP.  II  PROCEDURA DE AUTORIZARE
 Art.  5  Activitatea desfasurata pe terase in Municipiul Timisoara se desfasoara de catre agentii economici in baza acordului emis la cererea acestora, cu respectarea prevederilor din prezentul regulament .
               Acordul de functionare ambulant pentru amplasare terase in fata punctului de lucru propriu precum si pentru amplasare de terase  pe teren proprietate privata a persoanelor fizice sau juridice se emite in baza cererii tip a solicitantului inregistrata la sediul Primariei Timisoara .

               Cererea va fi insotita de  documentele care se regasesc in Anexa nr. 5 din prezentul Regulament. 

                Daca agentul economic renunta la amplasarea terasei in zona publica sau inceteaza activitatea inainte de termenul aprobat prin acordul de functionare  trebuie sa inregistreze la sediul institutiei noastre o cerere in care sa precizeze numarul acordului de functionare ambulant si data incetarii activitatii  . 

                Cererea de anulare a acordului nu poate fi facuta retroactiv .             
Art.  6  Acordul de functionare pentru activitatea de comert stradal se  elibereaza cu plata anticipata a taxelor de ocupare a domeniului public , perioada de valabilitate a acordului va fi de minim 30 zile  cu posibilitatea de prelungire .
              In cazul in care sunt in derulare proiecte de reabilitare , de modernizare, de reparatii  a spatiilor publice din Municipiul Timisoara  terasele vor fi autorizate lunar , cu achitarea taxelor aferente . 
 Art. 7 Desfasurarea activitatii de comert stradal in zone publice nu se poate realiza fara acordul de functionare ambulant emis de Primaria Municipiului Timisoara sau cu incalcarea mentiunilor din acesta . In cazul nerespectarii mentiunilor din acord, constatate in mod repetat, aceasta va fi retrasa definitiv. Masura retragerii definitive se stabileste prin dispozitia primarului, la propunerea agentului constatator.

Art.  8  Agentilor economici, intreprinderilor individuale si familiale precum si persoanelor fizice autorizate care au debite  sau amenzi contraventionale neachitate, nu li se vor mai elibera acorduri de functionare ambulant pana la achitarea tuturor obligatiilor financiare fata de Primaria Timisoara.

Art.  9  In cazul in care se constata amplasarea pe domeniul public de mobilier stradal neautorizat, acesta va fi ridicat deindata si neconditionat, prin masuri administrative.

Art. 10  Agentii economici care desfasoara activitati de alimentatie publica pe terase sezoniere vor putea detine maxim doua amplasamente pentru fiecare punct de lucru.

Art. 11  Atribuirea amplasamentelor pentru amenajarea teraselor sezoniere, in fata punctului de lucru se face fară licitatie publică, în celelalte amplasamente prin licitaţie publică conform locatiilor stabilite de catre Institutia Arhitectului Sef in Anexele nr. 3 si 4 . Conditiile care trebuiesc indeplinite pentru participarea la licitatie vor fi stabilite prin caietul de sarcini .
Art. 12  Domeniul public se va ocupa prin licitatie publica deschisa incepand cu data adjudecarii , pentru o perioada de 3 ani, cu obligatia obtinerii acordului de functionare ambulant in conformitate cu prevederile prezentului Regulament .
               Pentru obtinerea acordului de functionare ambulant , agentii economici care au castigat licitatia trebuie sa inregistreze la sediul institutiei noastre o cerere tipizata si o copie a certificatului de inregistrare a societatii .  
Art. 13  La eliberarea amplasamentului licitat se va avea in vedere aducerea domeniului public la starea initiala, de catre adjudecatarul licitatiei .

 Art. 14   Proiectele arhitecturale ce se vor depune la sediul Primariei Timisoara de catre ofertantii interesati trebuie sa respecte cerintele impuse prin prezentul Regulament si sa fie intocmite de un proiectant autorizat.     
Art.  15  La data inregistrarii dosarului in vederea participarii la licitatie  se va prezenta un plan intocmit de un proiectant autorizat din care sa rezulte faptul ca societatea care participa la licitatie are punct de lucru de alimentatie publica in functiune cu grup sanitar propriu la  mai putin de 250 m fata de amplasamentul licitat , de asemenea, societatea trebuie sa prezinte acordul pentru desfasurarea exercitiilor comerciale eliberat de catre Primaria Timisoara in conformitate cu Legea 650/2002 pentru aprobarea O.G. nr.99/2000 privind comercializarea produselor si serviciilor de piata, vizat la zi .

Art.  16  Terasele pot fi racordate la utilitati urbane pe cheltuiala comerciantului si cu asumarea de catre acesta a riscului determinat de o dezafectare prematura a teraselor respective .
Art.  17  Contraventiile prevazute in prezentul regulament se constata si se sanctioneaza de catre persoanele imputernicite de Primar  si de catre agentii Politiei Locale .

CAP. II OBLIGATIILE COMERCIANTILOR CARE DESFASOARA ACTIVITATI  ECONOMICE PE TERASE 
Art. 18  Comerciantii care desfasora activitati de comert stradal pe terase  au urmatoarele obligatii :

1. Sa desfasoare activitati de comert stradal in mod civilizat, cu respectarea normelor legale privind igiena si sanatatea publica, protectia consumatorilor, provenienta si calitatea marfurilor, protectia muncii, linistea si ordinea publica ;

2. Sa afiseze datele de identificare (denumire si sediul social) si acordul de functionare ambulant  ;
3. Sa asigure expunerea estetica a produselor si afisarea in mod vizibil a preturilor (pentru terasele amplasate in municipiul Timisoara lista de meniuri si preturi va fi disponibila in limba romana cat si intr-o limba de circulatie internationala) ;
4. Sa-si desfasoare activitatea comerciala in perimetrul si pe amplasamentul aprobat, fara posibilitatea de extindere in zonele invecinate ;
5. Sa pastreze curatenia in zona publica ocupata si in perimetrul ei ;
6. Sa utilizeze mobilierul stabilit si aprobat de catre Institutia Arhitectului Sef din cadrul Primariei Timisoara , de asemenea, in cazul societatilor care au castigat licitatia publica au obligatia sa amplaseze la locul desfasurarii activitatii intocmai  tipul de proiect declarat castigator ;
7. Sa respecte ordinea, linistea publica in perimetrul amplasamentului si sa nu creeze disconfort riveranilor ;

8. Sa nu aduca prejudicii zonelor verzi si mediului inconjurator ;

9. Sa asigure si sa impuna personalului de deservire :

a) echipament de protectie sanitara si ecuson cu date de identificare ; 

b) personalul de deservire sa detina documente de identificare si carnetul de sanatate ;

c)  pe teresele amplasate pe raza municipiului Timisoara personalul de deservire va avea un aspect ingrijit si o tinuta decenta individualizata pentru fiecare terasa.

      9.   Sa respecte orarul de functionare aprobat de Primaria Municipiului Timisoara la locul de desfasurare a activitatii de comert stradal .
     10.  Este obligatorie amplasarea recipientelor speciale pentru deseuri la locul desfasurarii activitatii comerciale. Este interzisa depozitarea deseurilor in zona publica ocupata sau in perimetrul ei;

     11.   Comerciantii care desfasoara activitati comerciale in zone publice sunt obligati sa intrerupa , sa suspende sau sa restranga activitatea in cazul efectuarii unor lucrari edilitare sau in cazul in care functionarea pe acel amplasament este de natura a cauza prejudicii proprietarilor imobilelor invecinate .

CAP.  III  REGULI  DE AMPLASARE A TERASELOR  SEZONIERE  
Art. 19   Terasele provizorii  – cu profil de alimentatie publica pot fi amenajate de catre detinatorul acestuia,  pe   baza autorizatiei de construire (unde este cazul) si de functionare .

1.1 Atribuirea amplasamentelor pentru amenajarea teraselor sezoniere, in fata punctului de lucru se face fară licitatie publică, în celelalte amplasamente prin licitaţie publică conform amplasamentelor stabilite de catre Institutia Arhitectului Sef.

1.2. In situatiile in care terenurile din domeniul public sau privat al municipiului pe care sunt amplasate terasele sezoniere urmeaza sa fie afectate de constructii, modernizari, reparatii, amenajari sau utilizari publice, detinatorii teraselor vor dezafecta terenurile neconditionat si fara trecerea vreunui alt termen,la somatia facuta de primar, in termen de 15 zile de la comunicare .

1.3. Distanta intre terasa si punctul de lucru al societatii (care detine acord pentru desfasurarea exercitiilor comerciale eliberat in baza Legii 650/2002 si este dotat cu grup sanitar) va fi max. 10 m.

      1.4. Amplasamentele pentru amenajarea teraselor vor fi racordate la utilitati (apa,canal,energie electrica)                          
      prin pozare subterana .

Art. 20  Reguli generale de amplasare a teraselor 
Terasele provizorii – pot fi amenajate in fata punctului de lucru, cu profil de alimentatie publica de catre detinatorul acestuia, pe baza autorizatiei de construire (dupa caz) si de functionare, respectand urmatoarele reguli : 

-
terasele sezoniere vor fi strict desfasurate pe lungimea frontului fatadei, doar acolo unde 
latimea trotuarului este mai mare de 2 (doi) metri, pastrand pentru circulatia pietonilor o  
portiune de trotuar de minimum 1,2 m. 
-
in situatiile in care mai multi comercianti au activitatea in acelasi imobil cu sau fara front la 

    artera principala si solicita fiecare amenajarea unei terase, prioritatea va avea cel de la frontul 

    stradal ( fatada principala ).
-
se interzice amplasarea teraselor pe carosabil, parcari, in zone verzi si in zone verzi de 

    aliniament.
-
pe suprafata amenajata ca terasa, operatorul economic va utiliza mobilierul urban avizat;   
materialul si cromatica se vor armoniza cu culorile si arhitectura specifice zonei; se interzice  
mobilierul din material plastic . 

-
in scopul amenajarii teraselor, acoperirea pavajului (doar in cazul in care planeitatea acestuia 

    nu este asigurata ) se permite cu platforme provizorii ori postamente ce nu vor depăşi 15 cm  

    inaltime. 
              -  terasele pot fi acoperite cu umbrele realizate din materiale impermeabile, rezistente la  

                 intemperii,  vor avea aceiasi forma, culoare si dimensiuni si nu vor depasi limita autorizata a         

                 terasei; la terasele lipite de  punctul de lucru al societatii se pot amplasa si copertine cu 

                 conditia obtinerii autorizatiei de construire.

              -  se interzice inchiderea teraselor lateral cu orice fel de  material .

              -  pe terasele situate in fata punctului 
de lucru se interzice amplasarea barurilor si a vitrinelor 

frigorifice , exceptie facand vitrinele frigorifice de inghetata  . 

Pentru urmatoarele amplasamente se stabilesc urmatoarele  reguli specifice :
1.  Piata Unirii
                 Terasele se vor amplasa doar in fata punctului de lucru .


Terasele se vor amplasa (conform Anexei 2 in fata imobilelor de la nr. 2;3;6;8;9;10;11;13 si 
14 ; str.Mercy nr. 9 – fatada spre Piata Unirii)  de-a lungul fatadelor avand o distanta maxima 
de amplasament fata de cladire de 10 m si pastrand un spatiu de trecere pe langa cladire 
de 3 
m, asigurand acces pentru interventia autospecialelor .
2 . Strazile din Cetate

           Amenajările sezoniere se vor amplasa de-a lungul fatadelor in fata punctului de lucru care are   

           activitate de alimentatie publica pastrand trotuarul liber de minimum 1,2 m pentru circulatia 
           pietonala.
3.  Str. Alba-Iulia

          Terasele vor fi amplasate in fata punctului de lucru lasand un spatiu de trecere in mijloc de 
          minimum 3 m faţă de axul străzii, de fiecare parte.

4.  Piata Victoriei
         Terasele vor fi amplasate conform Anexei 3.

5. Piata Traian

               Terasele vor fi amplasate conform Anexei 4.
6. Malurile Canalului Bega
               Se interzice  amplasarea teraselor pana la finalizarea proiectului "Reabilitarea infrustructurii publice urbane a malurilor Canalului Bega " aprobat prin Hotararea Consiliului Local nr. 352/28.09.2010. 
Art. 21  Reglementari  specifice de functionare :
      1) In Piata Unirii,  strazile din Cetate,  in Piata Victoriei

a) Se va asigura planeitatea terenului pe care se va amplasa terasa .


b) Volumetria se va raporta la fatadele cladirilor ;

c) Umbrelele  vor avea o structura independenta de fatadele cladirilor si de pavaj si va fi realizata  

                din panze impermeabile si rezistente la intemperii ( umbrelele amplasate pe terase  nu vor avea    

                materiale publicitare. Se admite numai  publicitate in nume propriu) .

d) Cromatica constructiilor sezoniere se va incadra in culorile stabilite prin Regulamentul Local de 
                Urbanism si PUZ «Cartierul Cetate Timisoara » si anume : nuante pastelate, culori calde cu 
                preponderenta spre galben si ocru .


e) Mobilierul va fi din lemn sau metal (stil anii 1900) in concordanta cu arhitectura cladirilor si cu 
                restul elementelor ce alcatuiesc terasa. Vitrinele frigorifice (de sucuri, bere, etc.) in 
    

     amplasamentele licitate  vor fi  mascate de mobilier de preferinta din lemn care sa se armonizeze 
     cu arhitectura din zona si cu amenajarea .


f) Iluminatul teraselor nu va prejudicia iluminatul global al Pietei Unirii si a strazilor din Cetate prin 
               amplasarea de corpuri cu putere mare, la orele serii mesele vor fi dotate cu lumanari.

g) Se admite muzica live la instrumente reci (fara sisteme de amplificare). Se va prezenta un 
                program de activitate culturala (muzica : blues, jazz, clasica –  de ex. precontracte cu facultati,               

                formatii) care sa cuprinda minim un concert pe saptamana. Se pot organiza de asemenea si 

     expozitii  de grafica,  pictura, arta fotografica si caricaturi si alte activitati cu acordul Primariei 
     Timisoara.

h) Se vor pune la dispozitia consumatorilor de pe aceste terase, ziare, reviste si publicatii.
i) Se interzice prepararea in aer liber a tuturor sortimentelor culinare (mici, gratar, frigarui,etc).

j) Se va tine cont de programul comunicat de catre Vicariatul Sarbesc si Episcopia Romano-Catolica 
               (in timpul slujbelor si a procesiunilor religioase nu se va difuza muzica). 

    2) In Piata Traian

a) Mobilierul va avea stil bier garden si se admite muzica folk si folclor (fara sisteme de amplificare).

b) Se admite prepararea de sortimente culinare in aer liber, pe terasele amplasate (mici, carnaciori, gratar, frigarui, etc).

c) Se va tine cont de programul comunicat de catre Biserica Sarbeasca (in timpul slujbelor si a procesiunilor religioase nu se va difuza muzica).

     Art. 24  1). Orarul de functionare al teraselor va fi :

   In  Cartierul Cetate, Piata Victoriei si Piata Traian : pana la ora 23,00

   In Piata Unirii, Complexul Studentesc: pana la ora 24,00

   In restul orasului: pana la ora 22,00
                   2). Pentru Cartierul Cetate, Piata Victoriei si Piata Unirii aprovizionarea se va face intre orele 5,00-8,00.
Art. 25  Conditiile de eligibilitate in caz de selectie (pentru participare la licitatie) si punctajele aferente sunt :

a) calitate -notarea proiectului arhitectural de amenajare – maxim 70 puncte

b) experienta  - maxim 30 puncte
         Pretul  pentru ocuparea domeniului public este stabilit in conformitate cu valoarea prevazuta prin

Hotararea Consiliului Local   privind impozitele si taxele locale .
      CAP. IV   SANCTIUNI 
Art. 26   Incalcarea dispozitiilor prezentului Regulament constituie contraventie si se sanctioneaza cu amenda cuprinsa intre 200-1500 lei pentru nerespectarea dispozitiilor art.7, art. 9, art.13 , art. 18 pct. 1-11 , art. 19 pct. 1.2, art.20, art.21, art.24 pct.1-2.
Art.  27     Contraventiile se constata si se aplica de catre agentii constatatori , imputerniciti ai Primarului si de catre agenti ai  Politiei  Locale.

Art. 28     Prevederile prezentului Regulament se completeaza cu dispozitiile O.G. nr. 2/2001 privind regimul juridic al contraventiilor , aprobata cu modificari si completari prin Legea nr. 180/2002 , cu exceptia art. 28 si art. 29. 
     CAP. V  DEFINITII SI CLASIFICARI
Art. 29.  Definirea unor termeni utilizati pe parcursul regulamentului
· agent economic – persoana fizica sau juridica autorizata, care in cadrul activitatii sale profesionale, fabrica, importa, depoziteaza, transporta sau comercializeaza produse, ori parti din acestea, sau presteaza servicii, definite in baza legii 15/1990 privind reorganizarea unitatilor economice de stat ca regii autonome si societati comerciale. 

· consumator - orice persoana fizica, sau grup de persoane fizice constituite in asociatii, care cumpara, dobandesc, utilizeaza, ori consuma produse, sau servicii in afara activitatii profesionale; 
· comerciant - persoana fizica sau juridica autorizata sa desfasoare activitati de comercializare a produselor si serviciilor de piata; 
· comert stradal - comert, cu caracter permanent, sezonier, sau ocazional, desfasurat pe domeniul public, in afara spatiului magazinelor, de regula in zone cu intensa circulatie pietonala, pe strazi, trotuare, pasaje publice, sau orice zona destinata folosintei publice. 
· comert sezonier - activitatea de comert stradal desfasurata in perioade de timp determinate, de regula in sezoanele turistice; 
· punct de desfasurare a activitatii – spatiu public delimitat in cadrul amplasamentului avizat de Institutia Arhitect Sef pus la dispozitia partenerilor pentru desfasurarea activitatii ; 
· structura de vanzare/promovare - spatiul de desfasurare a unuia, sau mai multor exercitii comerciale; 

· terasa de alimentatie publica – spatiu amenajat in fata unitatii proprii de alimentatie publica, in vederea servirii consumatorilor, sau cu ocazia unor evenimente cu caracter de agrement si/sau tematic (festivaluri, targuri) ; 
                                                                    DIRECTOR,

                                                        Ec. NICUSOR C-TIN MIUT
            SEF SERVICIU,                                                                                        SEF BIROU,
      Ing. TEREZ KOLOZSI                                                                          Ec. ALINA GHERMAN

